CELEX: 22021D1523
Language: ro
Date: 2018-12-05 00:00:00
Title: Decizia nr. 259/2018 a Comitetului mixt al SEE din 5 decembrie 2018 de modificare a anexei XX (Mediul) la Acordul privind SEE [2021/1523]

23.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 337/59
               
            
         DECIZIA nr. 259/2018 A COMITETULUI MIXT AL SEE
         din 5 decembrie 2018
         de modificare a anexei XX (Mediul) la Acordul privind SEE [2021/1523]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) nr. 1031/2010 al Comisiei din 12 noiembrie 2010 privind calendarul, administrarea și alte aspecte ale licitării certificatelor de emisii de gaze cu efect de seră în temeiul Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (1) a fost încorporat în Acordul privind Spațiul Economic European prin Decizia nr. 152/2012 din 26 iulie 2012 (2).
                  
               
                     (2)
                  
                  
                     Un număr de douăzeci și cinci de state membre (denumite în continuare „statele membre participante”) și Comisia Europeană, în numele Uniunii Europene, au aderat la Acordul privind achizițiile publice comune pentru desemnarea de platforme comune de licitație (3) și toate statele membre (denumite în continuare „statele membre”) și Comisia Europeană, în numele Uniunii Europene, au aderat la Acordul privind achizițiile publice comune pentru desemnarea autorității de monitorizare a licitațiilor (4) (denumite în continuare „acordurile privind achizițiile publice comune”).
                  
               
                     (3)
                  
                  
                     Articolul 165 din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Decizia 541/2014/UE și de abrogare a Regulamentului (UE, Euratom) nr. 966/2012 (5) prevede posibilitatea ca Uniunea Europeană să desfășoare proceduri de achiziții publice comune cu țările membre ale Asociației Europene a Liberului Schimb (AELS) sau cu țările candidate la aderarea la Uniunea Europeană, dacă această posibilitate a fost prevăzută într-un tratat bilateral sau multilateral.
                  
               
                     (4)
                  
                  
                     În acest sens, statele AELS care sunt părți contractante la Acordul privind SEE au decis să organizeze o achiziție comună, împreună cu Comisia și cu statele membre participante, pentru a desemna una sau mai multe platforme de licitație prevăzute la articolul 26 alineatul (1) din Regulamentul (UE) nr. 1031/2010 al Comisiei din 12 noiembrie 2010, precum și cu Comisia și statele membre pentru a desemna o autoritate de monitorizare a licitațiilor prevăzută la articolul 24 din regulamentul menționat, în urma unei proceduri comune de achiziții publice în sensul articolului 165 din Regulamentul (UE, Euratom) 2018/1046.
                  
               
                     (5)
                  
                  
                     Regulamentul (UE) 2017/1902 al Comisiei din 18 octombrie 2017 de modificare a Regulamentului (UE) nr. 1031/2010 al Comisiei în vederea alinierii licitării certificatelor de emisii cu Decizia (UE) 2015/1814 a Parlamentului European și a Consiliului și a listării unei platforme de licitație care urmează a fi desemnată de Regatul Unit (6) trebuie încorporat în Acordul privind SEE.
                  
               
                     (6)
                  
                  
                     Prin urmare, anexa XX la Acordul privind SEE ar trebui modificată în mod corespunzător.
                  
               
                     (7)
                  
                  
                     Participarea statelor AELS la achizițiile publice comune se bazează pe dobândirea de către acestea a statutului de părți la acordurile de achiziții comune. În conformitate cu termenii acordurilor de achiziție comună care le permit statelor AELS să se alăture acțiunii comune, Comisia este autorizată să semneze, în numele fiecărui stat membru, un acord cu statele AELS prin care statele AELS să adere la acordurile comune de achiziții publice,
                  
               ADOPTĂ PREZENTA DECIZIE:
         
            Articolul 1
            Anexa XX la Acordul privind SEE se modifică după cum urmează:
            
                        1.
                     
                     
                        La punctul 21ala [Regulamentul (UE) nr. 1031/2010 al Comisiei] se adaugă următoarea liniuță:
                        
                                    „-
                                 
                                 
                                    
                                       32017 R 1902: Regulamentul (UE) nr. 2017/1902 al Comisiei din 18 octombrie 2017 (JO L 269, 19.10.2017, p. 13)”;
                                 
                              
                  
                        2.
                     
                     
                        Adaptările de la punctul 21ala [Regulamentul (UE) nr. 1031/2010 al Comisiei] se înlocuiesc cu următorul text:
                        
                                    „(a)
                                 
                                 
                                    În ceea ce privește statele AELS, articolul 22 alineatul (7) prima teză se citește după cum urmează:
                                    «Statele AELS comunică identitatea adjudecătorului/adjudecătorilor și datele de contact ale acestuia/acestora Autorității AELS de Supraveghere, care va transmite aceste informații Comisiei.»;
                                 
                              
                                    (b)
                                 
                                 
                                    La articolul 24 alineatul (2) se adaugă următoarea teză:
                                    «Sub rezerva încheierii de către statele AELS și de către Comisie, în nume propriu și în numele statelor membre, a unui acord prin care statele AELS aderă la Acordul privind achizițiile publice comune pentru desemnarea autorității de monitorizare a licitațiilor, statele AELS participă la acțiunea comună în temeiul prezentului articol.»;
                                 
                              
                                    (c)
                                 
                                 
                                    La articolul 26 alineatul (1) se adaugă următoarea teză:
                                    «Sub rezerva încheierii de către statele AELS și de către Comisie, în nume propriu și în numele statelor membre participante, a unui acord prin care statele AELS aderă la Acordul privind achizițiile publice comune pentru desemnarea de platforme comune de licitație, statele AELS participă la acțiunea comună în temeiul prezentului articol.»;
                                 
                              
                                    (d)
                                 
                                 
                                    Articolele 30-32 nu se aplică statelor AELS.
                                 
                              
                                    (e)
                                 
                                 
                                    La articolul 52 alineatul (3) se adaugă următorul paragraf:
                                    «Procentajul din costurile autorității de monitorizare a licitațiilor legat de platforma de licitație desemnată în temeiul articolului 26 alineatul (1) se distribuie între statele membre care participă la acțiunea comună și statele AELS, în conformitate cu procentul fiecăruia din volumul total al certificatelor de emisii scoase la licitație pe platforma de licitație în cauză.»”
                                 
                              
                  
         
            Articolul 2
            Textele Regulamentului (UE) 2017/1902 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 6 decembrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 5 decembrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
            
               
                  Secretarii
               
               
                  Comitetului mixt al SEE
               
               Hege M. HOFF
               Mikołaj KARŁOWSKI
            
         
         
            (1)  JO L 302, 18.11.2010, p. 1.
         
            (2)  JO L 309, 8.11.2012, p. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  JO L 193, 30.7.2018, p. 1.
         
            (6)  JO L 269, 19.10.2017, p. 13.
         
            (*)  Nu au fost semnalate obligații constituționale.